
ERIN CROES DI "CANAL 90” 





AS МА 


КТЕН PROGRESA MAS AINDA DEN 
COMUNICACION 


KIKO LO TA E PASO CU ERIN 
LO BAI TUMA? 


Erin Croes ya pa añanan ta para 
ariba un nivel halto den tereno di 
radio na Aruba. Sinembargo cu su 
persona ta goza di un sintonia 
total durante su programa- 
cionnan radial, su persona ainda 
no ta satisfecho bastante cu e exito 
cu ta rondona su persona. Erin 
Croes ta di opinion cu dia pa dia e 
radio oyentenan ta exigi mas 
calidad ariba e tereno aki como 
locutora of animadora. 


Erin Croes enverdad pa un periodo 
largo ta para ariba top di exito. 
Nunca su persona no a keda sin trece 
variacionnan na radio. Encontrario. 
Kende no ta согда un di su pro- 
gramacionnan cu a haci un furor na 
Aruba - “Na Fin di Drempel di 
Айа”? “E carrera di un animadora di 
radio no ta consisti di solamente toca 
disco y complace e oyentenan. No, 
"Erin Croes a bisa sacudiendo su 
cabez, “awendia e radio oyentenan 
ta exigi den promer lugar calidad y 
mas calidad. Mi no sabi sigur, pero 
mi ta kere cu mi exito na radio a ser 
forma pa e combinacion cu mi ta 
lanza den aire. Mi tin siete aña caba 
cu mi ta trahando na radio. Mi no tin 
nada di keha. Mi ta gusta e com- 


unicacion cu mi tin tur dia cu mi 
oyentenan. Nan a bira algo familiar 
di mi bida. E ta algo fantastico mes, 
bo tambe no ta haya? Bo ta ricibi 
yamada for di diferente oyentenan, 
cu ta conta bo persona tocante nan 
dia of con nan a pasa e dia anterior. 
Nan ta duna bo comentario di bo 
programa of otro ta percura pa nan 
por conta bo un chiste of algo di 
hari,” Erin Croes di un forma 
maravilloso ta hibando su com- 
bersacion. Su cabeinan blond ta 
manera forma un Ola di lamar color 
di oro conhuntamente cu su 
wowonan berde y bunita. "Y bo sabi, 
cu esaki ta haci bo sinti igual cu ta 
un miembro familiar bo ta di nan 
hogar? Y tur esakinan ta alegra bo 
mainta ora cu ya na un ora tempran 
bo ta yama “Bon Dia Aruba” na e 
oyentenan pa medio di e 
microfonnan di “Canal 90”, cu nan 
ta yama y bo ta haya bo mes hariendo 
pa algo agradable cu nan ta conta bo. 
Bo sa, esaki ta algo grandioso mes,” 
Erin sonriente a dirigi su mes den mi 
direccion. “Kere mi,” Erin a bisa 
aserca, "е oyentenan aki tur tin algo 
di bisa den mi corazon.” E aire di e 
airco ariba e atardi ey tabata perfuma 
su mes cu e sonrisanan di Erin y ta 
duna un aroma tropical na nos com- 
bersacion. Bo sabi,” Erin dirigiendo 
na mi persona a bisa, “cu e com- 





unicacion pa medio di radio ta duna 
bo e energia necesario pa bo traha 
bon balanza y cu amor pa bo trabou. 
Pasobra mi no por imagina mi mes 
sinta mi so den studio, rondona pa 
disco, cassette y C.D. sin comunica- 
cion cu e mundo pafor di studio. No, 
esey no ta algo pa mi. Mi lo sinti mi 
mes e ora ey igual cu ta den un 
santana mi ta y rondona pa un 
silencio y leu for di mundo na unda 
alegria ta reinando. Oh,” hende sa 
papia cos sin imagina bo mes no?” 
Erin a bisa mientras cu su labiosnan 
cora precioso pa medio di un sonrisa 
a forma un belleza ariba su cara 
limpi y bunita.”Sin comunicacion 
for di pafor di studio, mi ta calcula 
cu mi ta ser acompaña e ora ey pa un 
fracaso y esey mi no kier. Mi tin e 
experencia y honor gana caba, cu pa 
medio di mi voz mi ta drentando 
hopi hogar, na unda bo ta haya 
muchanan chiquito te bai pa 
hendenan grandi ta sintonisa bo y ta 
yama bo, pasobra nan kier scucha tal 
cancion resona. Y si no ta asina, mi 
lo sinti mi mes iqual cu un figura 
tristo cu ta pertenece na e mundo di 
esclavo.” Erin a bisa mientras cu pa 
un rato e la sera su wowonan. 
Wowonan cu sigur tambe lo tin hopi 
di conta tocante su trabou. Erin 
Croes : “Y ora cu nan haci mi un 
peticion pa un cancion, mino ta mira 
pakico no complace nan, pasobra 
Arubiano ta conoci pa hendenan 
amistoso, y tambe nan ta trata hende 
cu hopi cariño mes. Esaki pa mi ta di 
hopi importante mes, pasobra nan ta 
duna mi di realiza cu mi programa 


E discoteque cu ta 
move di cas pa cas 


y cu ta laga bo move 
semper bai y cu su 
efectonan di luz, 
sublime. 


JUAN CARLOS HILL 





pa medio di “Canal 90” ta ser acepta. 
Y бо por kere mi,” Erin a bisa, 
"esaki ta duna mi un satisfacion 
completo cubri pa e aprecio cu nan 
ta duna mi.” Na e muraya un cuadra 
grandi di un arte moderno ta forma 
un ambiente artistico den e oficina di 
Erin Croes. Algun trofeo cu tabata 
forma parti di e decoracion di e 
oficina di Erin, ta duna bo di com- 
prende cu bo ta sinta dilanti di un 
persona cu conoce kico ta pop- 
ularidad y triunfo di su carrera como 
un animadora di radio. Un guitarra 
estilo spaño cu ta colga na e muraya 
ta saca e secreto afor cu Erin Croes 
ta un guitarista tambe. 


Erin Croes: “Mi ta toca un poco 
guitarra tambe. E ta algo bon pa bo 
lubida un poco ariba e trabou di tur 
dia.” Erin Croes a hala e stul for di 
su lessenaar y a pidi despensa y a bai 
den direccion na unda e guitarra ta 
colga. Un poco rato despues e la 
bolbe ocupa su stul tras di su 
lessenaar y a bisa: “Laga nos mira 
awor 51 e ta gestem ainda.” Un poco 
rato despues su dedenan ele- 
ganciamente tabata pasa ariba e 
cuerdasnan. Algun reenchi di oro 
bunita tabata saca e preciosidad cu 
su dedenan ta pertenece. Na su gar- 
ganta un cadena cu e nomber di 
“Erin” tabata yuda па luci su belleza. 
Mientras cu e la cuminza acompaña 
su mes ariba guitarra, e la bisa lo 
siguiente: “Esaki ta un di e can- 
cionnan cu mas mi ta gusta. E ta di 
"Rocio Durcal”. Un voz suave a 
cuminza resona den oficina di Erin 
Croes. Su canto tabata resona 
romanticamente conhuntamente cu 
e melodianan di su guitarra. Dos 
zonido musical formando un melo- 
dia precioso y romantico. Un melo- 
dia cu por ser considera como un 
idioma pa introduci su mes na tur e 
corazonnan. Ta igual cu ta den un 
disfrutacion completo bo ta den e 
mundo musical. Un poco rato 
despues Erin a bolbe bai direccion 
pa e muraya na unda cu e guitarra a 

bolbe ser colga na su lugar.Cu Erin 
Croes ta un persona hopi conoci den 
nos comunidad no ta un mentira. 
Erin di esaki a bisa lo siguiente: “Bo 
sa, cu ora tin hende mira mi ariba 
caya, nan ta aserca mi pa nan por 
saluda mi. Ta mas cu claro cu bo 
tambe ta saluda, como bo ta un 
hende bon educa. Pero mi ta kere cu 
esaki ta algo normal, ora bo ta un 
cara famoso den comunidad.’ 


"Мо ta por nada, bo ta haya hopi 
artistanan, cu ta ser comenta di nan, 
cu nan no ta pertenece di un bon 
caracter manera ta ser spera, pasobra 
nan no ta saluda bo. Pero den e caso 
aki, bo tin cu comprende, cu no ta tur 
ora bo mester culpa e artistanan aki 
pa nan caracter. Pasobra tan pronto 
cu un artista sali for di studio na unda 
e la termina cu su trabou artistico, cu 
su persona tambe ta bira un hende 
comun y coriente manera tur otro 
hende den comunidad. Con? Cu mi 
ta pertenece di un caracter suave? 
Esaki si ta algo dificil pa contesta. 
Bo sa, cu ta masha dificil pa un 
hende describi su propio caracter. 
Pakico? Mira, mi tin un buki 
akinan,” Erin a bisa mientras cu e la 
saca un buki diki for di su lessenaar, 
y aki den ta para, por ehemplo 
"Allan Watts” kende a nace na 1915 
y tabata un piloto Americano, a yega 
di bisa, tratando di difini bo mes ta 
mescos cu bo ta purba di morde bo 
propio dientenan,” Erin a bisa 
mientras cu te tabata blader den e 
buki diki cu e ta tin den su man. 
"Kier meen,” Erin a bisa, “cu e pre- 
gunta cu bo a lanza na mi persona, ta 
algo hopi dificil pa contesta bo esaki 
den un forma correcto. Pasobra sem- 
per bo lo conta solamente e 
bandanan bon y posetivo di bo per- 
sona. Pero bo sa, mi kier ta realistico 
pa trata na describi e caracter di mi 
persona,” Erin a laga sabi. “Mi mes 
ta haya cu mi ta un persona hopi 
tranquil, mi no ta gusta problema, 
pero si mi ta gusta yuda hende, como 
mi tin un bon corazon aunque 

chiquito di organo pero grandi di 
sentimento.” Erin su forza grandi y 
mayor dilanti radio ta parce cu esaki 
ta sinta den e horoscopo y den e 
pensamento di dia cu su persona 
diariamente ta presenta pa medio di 
"Canal 90”. No por ta por nada, cu 
Erin Croes ta goza di un riqueza 
enorme di exito. Mester por ta esaki 
lo ta su recepta di su exito grandioso. 
Erin Croes. "Awel, horoscopo si ta 
algo cu ta bai mas leu, como cu e ta 
autor di e strea, astrologia, na unda 
cu tin hende ta dedica nan bida com- 
pleto for di strea, na cual bo ta haya 
e resultadonan for di e fecha, e luna 
y e aña cu bo a nace. Y tur esey ta 
forma e caracter di un hende. Of 
mihor bisa,” Erin halando su palabra 
atras a bisa, “no traha un caracter 
pero si e tin un influencia ariba e 
persona. Pero mi ta bisa si, cu cada 
hende tin nan propio estilo. Y no ta 
berdad cu cada signo ta igual. Bo ta 
haya cu tin aquarias cu tin influencia 
di otro signo pasobra e lo a nace den 
un otro tempo. Ah, bo sa,” Erin 
Croes hisando su schouder a bisa, “e 
ta poco complica, si bo no a studia 
astrologia. Mi no a profundiza mi 
mes ariba e tereno aki completo, 
pero si mi ta lesa tocante esaki 
pasobra e ta un sorto di deber cu ora 
bo ta trahando na radio bo mester ta 
na altura di tur cos un poco. Bo a 
comprende mi?” 


"Си pensamento di dia si, mi tin un 
seccion hopi importante mes na 
radio,” Erin a bisa cu un voz cubri pa 
seguridad. “Pasobra tin hopi hende 
mes cu ta scirbi e pensamento di dia 
ora cu mi anuncia esaki na “Canal 
90”. Tin hende cu tin un file di tur. 
Otro tin un buki di tur e pen- 
samentonan di dia di e cinco añanan 
cu mi ta pasando esaki na radio. Y 
bo ta haya otro hendenan cu ta graba 
esaki ariba cassette for di radio y tin 
hasta hende cu ta manda carta. Esaki 
pa mi ta un forma cu ta duna mi di 
comprende, cu mi mester continua 
cue programa aki. Etin su exito. Tin 

momentonan cu mi ta bai un 
evenemento social, na unda tin 
hende ta aserca mi y ta bisa mi; 
“Erin, mi ta sinti mi cu tristeza y sin 
gracia y bo a pasa un pensamento di 
dia cu a cuadra exactamente pa e 
problema cu mi tin. Y esey mi ta 
gusta,” Erin a bisa, “na unda mi por 
yuda, pa bin cu algo na radio den 


cual mi por yuda otronan 


moralmente of spiritualmente. Kere 
mi, mi ta encanta esey hopi mes,” 
Erin Croes hisando di voz a bisa. 
Con? Cu mi ta stima pa hopi hende 
pa e trabou cu mi ta haciendo? Esaki 
mino sa, ta bo persona como escritor 
ta bisa esey,” Erin hariendo a bisa. 
Un hari di un esfera yena cu alegria. 
Un harimento cu a resona mas 
caluroso cu e solo alumbrando su 
rayonan di oro. “Bo sa,” Erin ainda 
cu un sonrisa ariba su cara a bisa, 
"pero si ta asina mes, anto esaki ta 
haci mi corazon contento y mi lo 
trata pa recompensa e aprecio aki 
den mi programacion. Pero si bo ta 
haya,” Erin cambiando di voz a bisa 
cu seriedad, “cu tin esnan tambe, cu 
no ta mucho contento cu bo of ta 
stima bo. Pero bo sa kico! Eseynan 
nos lo laga un banda pa Dios. 
Pasobra esaki bo no por cambia 
nunca. E ta ley di bida. Ni Dios mes 
no por complace un humanidad. 
Awor ta kico ta nos cu ta hende por 
haci contra esaki? Nada. Y Hesus 
mes a yega di bisa, pordonanan, 
pasobra nan no sa kico nan ta haci. 
Bo a comprende mi awor?” Erin 

mirando di banda cu un poco cabei 
tapando un poco disu frenta a puntra 
den mi direccion. 


"Erin, bo tin tanto tempo ta traha na 
Radio, pero kico lo sigui despues cu 
bo persona? Bo lo continua ariba 
tereno di radio of bo tin alavez un 
proyecto cu bo kier realiza?” Pa un 
momento Erin Croes a mantene un 
silencio. Su wowonan berde tabata 
luci bunita y ta pertenece na un 
felicidad berdadero. Erin pa un mo- 
mento a laga su wowonan cai ariba 
su trofeo cu e la gana y despues a 
bolbe dirigi su miradanan den mi 
direccion y a bisa: “E ta un pregunta 
cu enverdad mi no a spera. Pero mi 
ta un persona mescos cu tur otro 
persona, cu kier bai dilanti y pro- 
gresa. Y mi no ta un persona cu kier 
keda para keto na un caminda. No,” 
Erin a bisa, “Esaki no ta algo pa mi. 
Mi kier sigui crece y sigui crece pa 
un mihor futuro ainda. Talvez e 
secreto cu mi ta bai participa na bo 
persona, lo pone bo den un pen- 
samento profundo sigur. Pero quizas 
pa otro aña mi lo bai tuma un break 
for di radio. No esey no,” Erin a 
contesta mi pregunta, “no pa 
descanza, pero pa bai specializa mi 
mes den comunicacion.” Con? Cu 
mi lo bandona “Canal 90”? No, esaki 
si no. Pero si mi lo ta for di e 
microfonnan di radio y mi lo bai 
dedica mi mes completamente ariba 
comunicacion y mi lo no ta na 
Aruba,” Erin cu un voz calma a bisa. 


"Pero esaki te ainda ta un secreto. 
Pero mi kier progresa y segun cu e 
añanan ta desarolla, mi plan lo sigui. 
Mi deseo ta, pa desarolla mi mes pa 
mayan mi por presenta mi papelnan 
oficialmente como profesional ariba 
e tereno aki. Mi lo bai haya falta 
sigur di tur mi oyentenan, cu a crea 
mi exito na radio. Pero,” Erin Croes 
a bisa aserca, “aunque for di radio y 
leu for di nan persona, mi lo corda 
tur momento ariba tur. Nan ta esnan 
cu a contribui cu mi exito. Y mi tin 
hopi di gradici na nan. Den mi 
corazon, pa chiquito cu esaki por ta, 
un pa un lo tin un espacio reserva na 
mi corazon.” 

Henter e caso aki a cuminza di un 
forma hopi inocente. Cobb, kende ta 
un homber divorcia a sera amistad 
intimo cu Roger Rudge di 31 aña y 
su señora Jean di 27 aña. Pero in- 
espera ariba un dia diripiente y sin 
ningun hende por a spera a drenta un 
nublina diki den Roger su bida. 
Roger a bira ciego. E docternan no 
tabata tin un declaracion ariba e en- 
fermedad cu a haci di Roger un per- 
sona ciego. Na momento cu docter 
a participa e noticia aki na Roger, su 

cara a bira mas serio di loque e tabata 
caba y e la tene su rosea fuerte aden. 


Pero e la tene su mes mas fuerte cu 
e tabata por. E sabi cu e tin un lucha 
pa hiba pa gana su salud atrobe, den 
un of otro forma. E lo mester hiba un 
batalla contra e enfermedad cu a 
ataca su persona di un forma 
traicionero. Pero ariba un anochi e 
no por a domina su mes mas y 
gotasnan diki di lagrimanan cayente 
a cuminza drama ariba su cara. Di 

odio e la morde ariba su lip di ansha, 
mientras cu forza e la cuminza ta 
respira. Su rosea tabata trata na 
bandona su curpa. Asina desapunta 
Roger na e momento ey tabata sinti 
su mes. Despues di un rato su 
halamento di rosea poco-poco a 
normaliza atrobe y na e mesun mo- 
mento Roger a pega den un soño 
duro. Mientras cu e tabata den un 
soño profundo, e tabata soña con e 
cu su señora Jean tabata mirando un 
pelicula di romance na television. 
Diripiente Roger a dal un grito di 
panico, ora cu e artista cu ta 
actuando como novio a bira un 
monstruo dilandi su novia. Jean a 
corre yega serca su casa y a pone 
man ariba e cabez di su casa. Cu su 
wowonan color di oro bruin Jean a 
keda mira ariba su esposo y despues 
a bisa: “Roger, bo a soña un soño 
malo talvez? Bo tabata grita den bo 
soño. Pero mescos cu su caricia na 
Roger su palabranan tabata envano. 
Roger ta den e mundo di sufrimento. 
Den su soño e la mira un pelicula di 
romance, pero personal hamas e lo 
por mira un pelicula y tampoco e 
cara bella di su señora.” Jean, mi ta 
realizando cu awor cu mi ta ciego, 
talvez mi ta ariba e caminda di perde 
bo como mi amor. Pero Jean mi 
corazon ta grita pa bo piedad y 
stimacion como un homber cu ta casi 
perdi completo ariba mundo como 
un ciego.” Jean a pone su cabez ariba 
pecho di su casa y a bisa lo siguiente 
den su direccion” “Roger, na mo- 
mento cu mi a casa cu bo, mi a hura 
bo fieldad pa eternidad. Ye saki lo 


keda existi te na mi morto. Cu awor 
bo ta ciego no ta bo falta, pero talvez 
esaki ta un deseo cu ta bin for di 
cielo. Kere mi Roger, mi ta stima bo 
y lo keda stima bo te na final di nos 
bida.” 


Pero Roger no ta para su so pa 
defende su mes contra su en- 
fermedad. Cobb kende semper 
tabata un gran amigo di Roger y Jean 
tambe ta para na su banda cu su 
consuelonan valioso. E a keda 
bishita e paraha aki kende ta bibando 
awor den menos felicidad. E pareha 
aki tabata tin tur nan confianza den 
su persona como un bon amigo. E 
confianza a bai asina leuw, cu ariba 
un dia Roger a bisa Cobb lo 
siguiente: “Cobb, como un bon 
amigo mi tin cu tuma bo den con- 
fianza. Manera bo sabi, mi ta ciego 
awor y no ta e Roger di prome mas 
aunque cu den caracter si mi no a 
cambia nunca. Pero Jean ainda ta un 
señora joven y ta imposible pa mi 
persona por sali y hiba Jean un fiesta 
pa e por divirti su mes. Y e pober ta 
gusta baila. Bo lo por ta asina bon di 
hiba Jean na un baila pa asina e por 
disfruta un poco di su bida? Ta tur 
ora e tin cu haci sacrificionan grandi 
pa mi persona. Lo ta bon pa e sali un 
poco y lubida ariba e trabou nobo cu 
e la haya obligatoriamente cu mi 
enfermedad.” 


Cobb, sin ningun mal pensamento a 
acepta e peticion di su amigo. E por 
comprende pa Roger, cu su persona 
lo kier haci su mihor posibilidad pa 
su señora no bira e victima mayor di 





su enfermedad awor cu e ta ciego. Y 
Cobb no ta mira pakico e no por haci 
e sacrificio aki pa su mihor amigo. 
For di e dia ey tambe, continuamente 
Cobb cu Jean tabata sali bishitando 
nightclubnan, teatro, y tambe 
restaurantnan na unda nan tabata 
divirti nan mes cu un botter di biña 
hunto cu nan cuminda. Pero no a 
dura mucho cu nan amistad a cambia 
pa un relacion intimo. Den su mundo 
di scuridad Roger den principio no a 
sospecha nada. E homber ciego aki 
tabata tin tur confianza den su señora 
y tambe sinembargo cu su persona ta 
ciego, su señora tin un bida sopor- 
table na su man. Ta imposible pa 
Roger kende ta un ciego completo, 
por a mira y realiza, con ora nan tur 
ta sinta na mesa, con su señora y su 
amigo Cobb ta tira miradanan 
amoroso den direccion di otro. 
Miradanan cu ta brilla di un felicidad 
prohibi. E no tabata por a sospecha 
cu su señora dilanti su persona tabata 
dirigi su mirada compaña pa 
sonrisanan amoroso den direccion di 
su amigo, Cobb. Un amigo cu sem- 
per Roger a confia y mas cu nunca 
ta depende ariba Cobb awor cu e ta 
un homber ciego. 


Pero despues di algun tempo sinem- 
bargo e la cuminza sospecha cu algo 
mester ta marchando den un otro 
rumbo di loque prome e la kere aden 
ciegamente. Pero Roger sabi 
solamente un solo hecho, y esey ta, 
cu e ta un homber miserable ciego y 
cu mal uso ta ser haci di su con- 
fianza. Tur día cu cara serio e tabata 


sinta leuw den su pensamento cu su 
frenta cubri di rimpel di tanto trata 
na saca afor kico enverdad di sushi 
y traicion su señora y su mihor 
amigo lo ta hibando contra di su 
persona. E por a saca un solo conclu- 
cion, esey ta, cu su señora mester por 
ta traiciona su persona. Ariba un dia 
e la coi man di Cobb tene y a grita: 
“Homber sushi cu bo ta! No nenga, 
bo mester ta tin mas cu un relacion 
amistoso y normal cu mi señora, no 
ta asina? Mi por ta ciego, pero pa 
algo asina baho y traicionero si, mi 
no ta bastante ciego ainda. Mierde 
cu bo ta!” 


Mientras cu e ta bisando esey tambe, 
cu tur su forza Roger Rudge a saca 
su mokete y dal Cobb cu tur su forza 
cu su mokete por a produci ariba su 
nanishi. E incidente aki tambe a 
nifica pa Jean y su relacion cu Cobb 
e final. Tan pronto cu tempo a per- 
miti Jean e la bisa Cobb lo siguiente: 
"Cobb, mi ta stima bo hopi mes. Y 
bo por kere mi esaki cu mi no ta 
produci palabranan sin fondo. Mi ta 
stima bo, pero mi no kier laga mi 
casa na сауа. ” Pero Cobb di esaki 
no kier a tende nada. A bai asina 
leuw cu Cobb a cuminza exigi pa 
Jean pertenece cu alma y curpa 
solamente pa su persona. Ariba un 
dia na momento cu Cobb solamente 
tabata den su cuarto di trabou, e la 
bin encontra cu algun cantidad di 
veneno di djaka. Un plan diabolico 
a drenta den su cabez. E lo percura 
pa su rival ser pasa pa e otro mundo. 
"Ta kico e homber ciego 

desgraciado еу a kere?” e la bisa den 
su mes. E no tabata pensando mas 
con gran amigo nan tabata dí otro y 
con Roger a tuma su persona den 
confianza total. Pero awor e ta parce 
mas un bordugo y criminal como un 
bon amistad di antes di Roger. 
Ariba un bon dia, Roger e homber 
ciego, a yega cas despues dia bishita 
un amigo. E la bin descubri den un 
di su saconan un botter di whisky. 
Roger a kere cu ta un amigo, kende 
kier keda anonimo, lo a pone e botter 
di whisky aki como regalo den e 
saco. E la habri e botter y dal un 
bitter. Pero algo den e sabor di e 
whisky no a cai na su agrado y e la 
scupi esaki afor. Ningun momento 
Roger por a sospecha cu na mo- 
mento cu e la scupi esaki afor, ta su 
morto e la scupi ariba suelo. Dos 
siman despues Roger a bolbe en- 
contra un botter di whisky na e 
mesun lugar. Cu tur su cuidou e la 
habri e botter y a cuminza hole e 
whisky. Atrobe e mesun holor raro. 
Na e mesun momento ey tambe e la 
bin encontra cu un reep di chuculati 
den su saco. Como cu su persona ta 
un amante di chuculati, e kier a hinca 
esaki mesora den su boca. Pero su 

consenshi atrobe a avisa su persona 
cu algo no por ta bon. E la yama un 
amigo pa esaki no por haci su per- 
sona e fabor pa investiga e chuculati. 
Su amigo mesora a ripara cu e 
chuculati ta hunta cu algo blauw. 
Roger mesora a realiza cu mester tin 
un hende cu kier mira su persona 
drumi den un caha di morto. Ta di 
comprende cu su sospecho a cai 
ariba Cobb. E amigo traidor. 


Roger a bai na polis cu e botter di 
whisky y e chuculati. Un analisis di 
e dos productonan menciona a ser 
tuma. А bin resulta cu den e whisky 
tabata tin veneno y e chuculati tabata 
hunta cu veneno di djaka. Polis a 
cuminza vigila e cas di Roger du- 
rante dia y anochi. Y tres dia despues 
Cobb a cai den trampa. E tabata 
tratando pa drenta e cas di su ex- 
amigo ciego, parti patras, ora cu 
recherchenan a detene su persona. 
Den su saco e polisnan a bin en- 
contra un paki di sigaria for di cual 
e filternan tabata hunta cu cyanide. 
Un veneno cu bo no lo sinti su sabor 
venenoso. Roger facilmente e biaha 
aki sin duda por poco a sera su 
wowonan sin mirada pa eternidad. 





CAN 


Durante su proceso Cobb a declara 
cu no tabata su intencion nunca pa 
mata Roger “No, kere mi, mi no 
tabata kier a mata su persona. Mi ta 
tin e intencion pa solamente kibra 
nan matrimonio, pa asina mi por 
haya Jean solamente pa mi persona. 
Pero mi a comprende awor, cu mi a 
perde e batalla pa su amor. Roger pa 
ciego cu e por ta , por canta victoria, 
mientras cu mi mes a keda derota di 
un mal forma.” E huez a bisa lo 
siguiente: “E peor di henter bo caso 
ta, cu bo kier a tuma venganza ariba 
un homber ciego. Envez cu bo a 
yuda na trece un poco alivio den nan 
bida, bo a trata envano na destrui nan 
matrimonio. Mi ta puntra mi mes, cu 
un homber manera bo persona tin un 
corazon di un ser humano?” Huez a 
dicta sentencia di un aña di prison. 
Roger despues a bisa lo siguiente: 
“Enverdad mi ta tin un amistad 
grandi cu Cobb, pero e la abusa di mi 
confianza. E la bira un enemigo 
mortal di mi persona. E kier a kita e 
unico felicidad cu ainda mi tin na 
mundo for di mi persona. Mi ta un 
homber ciego verdad, pero no un 
sokete.” 

y e mundo baho di droga. 


SEX SHOW BIBO TAMBE TA 
TUMANDO LUGAR МА 
ARUBA? 


Si antes un chauffeur Arubiano ta 
para pa un pididor di lift, awor esaki 
ta encontrario. E lo primi mas gaso- 
line pa desaparece mas liher cu ta 
posible for di e vecindario ey. E 
hende muhernan ta klem duro na nan 
tas pa esaki no ser roba. Na varios 
schoolnan tin muchanan cu ta cana 
talvez cu droga of hasta ta disfruta di 
esaki cual oficialmente ta algo pro- 
hibi. Esaki ta Aruba na principio di 
1992. Elsla conoce pa su honestidad 
y tranquilidad cu ta reinando. E isla 
corona mundo entero como e 
paraiso pa esnan cu kier disfruta di 
un vacacion rondona pa 
tranquilidad, poco-poco ta per- 
diendo su glamour, confianza y su 
cultura. Awe e Isla di tur sono, poco- 
poco y dia pa dia ta putriendo te den 
su ultimo raisnan. 


Un porcientahe bastante grandi di 
nos habitantenan di un of otro 
manera ya ta victima di droga. Va- 
rios jovennan cu ainda ta pertenece 
di bishita un school, ya ta usa droga 
pa asina nan tambe por pertenece na 
е grupo di mundo baho cu den 
Silencio di un forma inocente nan ta 
admira ciegamente. E mundo di 
droga no conoce pobreza tampoco 
riqueza. Famianan decente cu ta 
goza di un bon nomber den nos com- 
unidad, cu lagrimanan bañando nan 
cara tin cu para mira ob- 
ligatoriamente con un di nan 
miembronan di nan famianan poco- 


Aruba su trafico ta birando dia pa dia mas insegur, igual cu e mundo di criminalidad 


Sane 





poco ta ser hundi den e mundo baho. 
Mayoria parti e mayornan di un 
victima ta bin atras ora cu ya e 
maldita droga a podera di nan yiu. Y 
tur esaki ariba e Isla Aruba den su 
modernacion completo. Mester por 
bin un sorto di campo na unda esnan 
castiga pa droga tin cu traha ob- 
ligatoriamente pa kick-af di droga pa 
mayan ora cu nan sali liber nan por 
ser acepta atrobe den comunidad. 
Pero mester ta aSina, cu ora nan 
bandona e campo di trabou, cu cada 
pasa un luna of mas lo mester 
regresa obligatoriamente pa un con- 
trolacion di sanger. Y si e sanger ta 
prueba cu e paciente durante su 
dianan di libertad a usa droga, ob- 
ligatoriamente atrobe nan mester 
drente den e campo di trabou te ora 
cu esaki resulta den un exito pa e 

paciente. No lubida cu exito di un 
paciente di droga tambe ta conta 
como exito di nos comunidad. 


Polisnan y Recherchenan casi no por 
mas contra e maldita plegacion aki. 
Aunque cu tin cu ser menciona cu 
den un cantidad grandi di trabou e 
polisnan ta logra pone man ariba e 
traficantenan. Pero e cantidad di 
droganan cu ta drenta Aruba talvez 
lo ta mas grandi cu nos lo por im- 
agina. Esnan cu ta trafica of di un of 
otro manera ta gana nan placa ariba 
e tereno baho aki, sigur lo ta hari den 
nan barba pa e sistema juridico cu 
nos tin. Mayoria vez ora cu esnan cu 
ser atrapa cu droga ya despues di un 
corto tempo ta liber atrobe for di 
prison pa bolbe subi ċaya pa negosha 
pa di tanto vez atrobe den droga. Y 





Prison Pa Aruba lo ta funcionando manera debe ser pa lucha contra e criminalnan di 


droga? 





mas tanto ta esnan cu ta pertenece na 
un famia cu ta goza di un poco of 
mas di riqueza, of un ser femenino 
nan ta busca como nan siguiente 
victima. Ta igual cu e cuerpo policial 
of otronan cu ta pertenece di e poder 
pa combati esaki no tin pesonan 
necesario pa triunfa ariba esnan cu 
ta pertenece na e mundo baho. Y 
unda cu tin droga ta reina 
criminalidad. Abusamento di 
muchanan menor di edad ta au- 
mentando envez di baha. E keintura 
di droga, maldad y criminalidad 
poco-poco ta cubriendo nos Aruba 
cu su mantel preto y scur. Pa no 
lubida mes ariba e ruinanan of 
casnan bandona cual ta formando 
algo di gran valor pa e drogaditonan 
por haci nan placer malvado. Y 
manera cualquier lugar di tira sushi 
esakinan tambe ta ser cubri cu 
holornan desagradable. Bo bida 
ariba caya casi no tin su garantia 
mas. Aruba ta bayendo den un direc- 
cion na unda pronto pa un par di 
florin nan lo por corta bo garganta 
afor. | 


Y si Aruba ta trata na score halto 
ariba e turista Americano, anto un y 


tur sabi cuantor tin. New York 
mundialmente ta ser mira como e 
ciudad mundial di Aids. Por lo 
menos e ciudad menciona aki ta per- 
tenece di 400.000 habitante cu ya ta 
victima di Aids cu ta sero-positivo, 
di cual diezcinco por ciento di nan ta 
pertenece na e sexo femenino. Y si 
Aruba kier batalla contra e en- 
fermedad aki, anto mester yega na 
un mihor solucion. Screen un turista 
ora cu esaki mester pisa suelo di 
Aruba casi no tin su valor. Varios 
paciente di Aids tin cu carga e en- 
fermedad aki pa tres luna largo, of 
mas prome cu esaki ta realizable den 
su test di sanger. Aids ta un en- 
fermedad cu por ser menciona, cu ta 
e perla scur den e mundo baho di 
droga. Pa no puntra mes, cuanto 
hende na Aruba no ta bibando sin un 
dak adecuado ariba nan cabez. 
Aruba lastima ta putriendo poco- 
poco igual cu un appel cu a cai for di 
palo y laga pa su cuenta na suelo. 
Aruba ta bayendo den un mal direc- 
cion, si esaki kier ser acepta si of no. 
Ilegalnan ta drentando Aruba na 
gran escala. Casnan di carton ya a 
haci nan entrada. Den cayanan prin- 
cipal di nos ciudad ta notable con e 


LICORES ARUBA 


muhernan ilegal na Aruba of esnan 
cu di un of otro manera pa un suma 
pober y miserable por a logra na 
cumpra un matrimonio y gana asina 
e nacionalidad Hulandes - ta 
tratando na bende nan curpa. Y no 
ta mucho dia pasa cu un matutino a 
publica, tocante dos of mas muher 
kendenan totalmente desnudo tabata 
tratando na bende nan producto di 
amor? Un producto cu nan ta bende 
pero sinembargo ta keda den nan 
poder. Pero di e peligro pa Aids, ta 
parce cu nan no conoce esaki. Ta 
falta solamente awor pa bo por en- 
contra e muhernan aki tambe sinta 
ariba trapi di entrada di misa 
tratando asina pa gana cliente. 
Aruba Isla Paraiso, casi ta un palabra 
cu ta pertenece na pasado. 


Hasta tin rumoresnan ta core na 
Aruba di un porno sex show bibo cu 
a Of sa tuma lugar na Aruba. Un 
porno show na unda artistanan bibo 
lo ta actuando pa e clientenan. Un 
suma aceptable lo ta ser paga segun 
comentarionan, na unda e clientenan 
lo ta drenta den un cas pa mira e 
ultimo ariba tereno di show. Un 
show di grita di tristeza. Un show na 


ta ofrece un gran variedad di binja 

unda algun damas of mucha muher 
supuestamente lo ta e artistanan cu 
lo tin cu percura pa e exito di e show. 
E artista principal mes segun 
fuentenan, ta papia akinan di un 
homber cu tin un rol principal. 
Algun mucha muher segun com- 
entarionan ta haci un sorto di 
streaptease pa despues drumi com- 
pletamente desnudo ariba un sorto di 
mesa, unda e persona cu tin e rol 
principal cual ta un homber posi- 
blemente di un nacionalidad es- 
tranhero usando su lenga lo ta 
satisface e mucha muhernan cu su 
lenga. Hasta a ser menciona, cu un 
di e damanan lo ta un Arubiana di 
raza. Si e actriznan baho aki lo ta ser 
paga pa nan trabou lo keda un pre- 
gunta. Pero si, segun noticianan cu 
ta circula cu nan ta haci esaki cu tur 
nan gozo. Laga nos spera cu cualqu- 
ier persona cu ta na altura di e sex 
show baho aki, lo por pone e cuerpo 
policial na altura pa asina nan por 
termina pa semper cu e teatro baho 
aki. Lo ta sigur cu e virus di Aids cu 
placer lo ta tirando su bista mortal 
ariba e show baho aki. Algo asina 


sigur lo ta pertenece na e virusnan di — 


Aids. E artista principal cual ta un 
homber, lo ta ser yama Señor lenga. 
Un lenga cu ta traha pa su persona. 


Si antes na Aruba mas o menos un 
cinco cien imigrante ta drenta Aruba 
pa aña, awor e cantidad aki ta drenta 
Aruba pa luna. Y ta exactamente e 
estranheronan aki, ta hunto cu nos 
tin cu forma di Aruba un pais nobo, 
igual cu esaki a ser haci durante e 
periodo cu Lago a cuminza opera na 
Aruba. Si bo mester nota e cantidad 

di turista y esnan cu ta imigra pa bin 
biba na Aruba, anto tin cu realiza, cu 
Aruba su nomber ainda 
mundialmente ta pertenece na top. 
Pero pa e cantidad di e hendenan aki 
no ta facil pa encontra un cas. E 
scarcedad di cas ta hungando un pro- 
blema serio pa nos Isla. Un 
scarsedad di cas cual lo ta un pro- 
blema grandi pa resolve cual sigur lo 
dura pa eternidad si no actua di un 
forma liher contra e problema aki. 
Apartamentonan cu prijsnan inpag- 
able den casi tur skina ta habri nan 
halanan na Aruba. Terenonan cubri 
cu palonan y matanan regala na nos 
pa naturaleza ta ser sacrifica pa con- 
struimento di apartamento. Palonan 
cu nan foyonan di e color berde te 
geel cu nos mester di nan pa 
awacero. 


Ta parce cu Aruba ta sufriendo di un 
enfermedad cu por expande su mes 
te na cancer. Hotelnan ta bayendo 
halto cu un velocidad incalculable. 
Y no mester tuma esaki como un 
mentira cu nan tambe fuertemente ta 
yuda pa importa tanto e enfermedad 
Aids como e mundo di criminalidad 
y droga. Nos lo tin cu costumbra cu 
e zakkenrollernan cu ta operando na 
Aruba у cu nos tranquilidad cu ta ser 
hiba for di nos igual cu nubianan 
hiba pa biento. Pa completa obra, 
nos mester costumbra tambe cu e ley 
nobo introduci pa Hulanda na cual e 
homosexualnan tambe mag di casa 
cu otro. Aunque cu nos Gobierno no 
ta acepta e ley aki na Aruba, bo no 
por kita afor con pa prohibi esakinan 
ora cu nan casa, pa bin pasa nan luna 
di miel na Aruba. Pero con nos lo 


Sintoniza Radio 1270 - Luis Zarraga 


reaciona, ora cu nos mira dos hom- 
ber man cu man teni ta cana den nos 
cayanan? Y kico lo ta e 
reaccionamento, ora nos mira dos 
homber cu otro of dos muher cu otro 
den e mundo di felicidad ta drumi 
den braza di otro y besando otro 
pasionalmente ariba nos beachnan 
blanco y popularmente conoci 
mundialmente? Straña no! En- 
verdad, ta parce cu Aruba ta 
sufriendo di cancer, cual te ainda no 
ta riparable pa e banda pafor. 


Pero ariba un dia e enfermedad aki 
lo saca su raiznan tambe na e banda 
pafor y haci nos sufrimento mas 
grandi ainda. Pero e ora ey ya lo ta 
demasiado laat pa actua.” 

Y bo a ripara cu e fiebre di Carnaval 
ta di un temperatura halto na nos Isla 
Aruba? -e- Dia y anochi nos ta ser 
lastra pa e esferanan y musicanan 
carnavalesco cu е Radio 
Emisoranan ta brinda nos. -e- Na 
Aruba no ta facil mas pa logra un 
lugar pa parkeer bo auto. -e- Aruba 
su trafico a bira asina pisa, cu promer 
cu bo kier realiza ya bo ta pega den 
fila. -e- Ta parce cu E actual pre- 
sidente di SAC ta sumamente con- 
tento y feliz cu Joy Kock a baha 
como president di ASOMA -e- 
Noticianan ta fuerte cu ya Sr. “Milo 
Croes” lo ta haciendo un peticion na 
e bandanan musical pa nan toca den 
carnaval pa un suma miserable. -e- 
Y bo ta na altura cu un chauffeur cu 
ta lastra un trailer durante e parada 
grandi di carnaval ta gana un suma 
mucho mas halto cu nos musiconan 
Arubiano? -e- Ki un verguenza mas 
baho. -e- Pakico S.A.C. no ta 
cuminza pa pidi e cooperacion 
akinan envez di nos artistanan? -e- 
Si e reglamento di S.A.C. enverdad 
tin algo parecido na estilo di Com- 
unista, cu "ASOMA” durante peri- 
odo di carnaval no mag di organiza 
nada, anto a bira tempo pa 
"АЅОМА” baha por completo. -e- 
Pakico no por ta asina cu quisiera un 
conseho of cu ayudamento pa firma 





un contract pa su miembronan na e 
carnavalesconan tempo no ta posi- 
ble? -e- Si "АЅОМА” su braza no 
por alcanza un distancia asina 
cortico, anto e ta mas un organisa- 
cion invalido. -e- A yega tempo pa 
forma un sindicado artistico na unda 
tur nos artistanan ta ser proteha. -e- 
For di un scribidor di buki, un com- 
ediante, un pintor, musico, cantante 
tanto ariba tereno amateur como 
profesional. -e- “Trio Los 
Arubefios” mundialmente ya a de- 
posita hopi hende den un sentimento 
romantico, pa medio di nan 
cuerdasnan y voznan romantico 
depositando asina un gran parti di 
mundo den un balanza di amor. -e- 
Y noticianan den mundo farandulera 
ta fuerte cu e principe Arubiano 
"Hildward Croes” pronto lo bai traha 
como musico profesional cu “Gloria 
Estefan y su banda "MIAMI 
SOUND MACHINE”. -e- E guerra 
musical den aire parce cu ainda ta 
leu dí un paz musical. -e- “Harold de 
Miranda” ta un dí e D.J. nan cu 
tambe ta batalla duro pa e emisora na 
unda tur diadomingo e tin su pro- 
grama “Radio Galactica”. -e- Cu su 
bon humor dilanti e microfonnan di 
"Radio Galactica” su persona ta 
triunfando tanto ariba tereno pro- 
fesional como emocional. -e- Ta 


ZAPATO 


parce cu tin un D.J. femenino di un 
Emisora hopi popular den com- 
unidad cu ta ups y down di e sistema 
antigua cu hopi di nos hendenan na 
Aruba ainda ta hibando, pa mete den 
bidanan matrimonial di esnan casa 
cu ta pertenece na mundo di Radio. 
-e- "Roberto Geerman” D.J. di 
“Canal 90” ta di opinion, cu no ta 
manda un cancion den aire ta e prin- 
cipal, pero e valor ta pertenece 
tambe na e palabranan cu bo ta pro- 
duci pa e Radio Oyentenan prome cu 
bo lanza e cancion aki den aire. -e- 
Corda pa ora cu bo sintonisa “Canal 
90” pa medio di e D.J. “Roberto 
Geerman”, pa pone bo man derecho 
na bo corazon pa bo no ser domina 
pa su voz romantico cual “Roberto 
Geerman” ta usa como arma pa 
batalla den e guerra di nos 
Emisoranan den aire. -e- "Hansje di 
“Canal 90” ta hiba di pensamento cu 
e confianza den bo mes persona pa 
bo oyentenan ta e gran factor pa 
alcanza bo meta у kita 
sintonizadornan for di otro 
emisoranan pa asina bo dal un paso 
mas den aire y yega ariba e 
frequencia di bo otro con- 
curencianan. -e- “Erin Croes” D.J. 
femenino di “Canal 90” mes a bisa 
cu un voz di miedo: “Guerra? Pero 
pakico tanto guerra den aire entre 

nos emisoranan si nos ta leu for di 
tur placer ainda? -e- “Victor Pieters 
D.J. y animador di "Voz di Aruba” 
ta di opinion cu lanzando bon 
musica den aire ta mihor cu un 
guerra musical. -e- Pero si e otro 
emisoranan no kier asina, milo pone 
nan baile ariba mi ritmonan yena cu 
temperamento musical, cu nan mes- 
ter pidi paz of entrega nan armanan 
musical di guerra. -e- Pero ta parce 
cu e D.J. y animador di “Radio Ca- 
rina” e asina yama “Rene Lourens” 
kende ta yama su mes “E Rey di 
Salsa” no kier tende nada di un paz 
musical, como cu esaki ta algo di 
cobardia, su persona kier sigui 
batalla y cu pronto e ta pensa di 
manda un bom musical den aire. -e- 
Algo tristo ta, cu den e periodo di e 
carnaval cu ta biniendo, cu delaster 
un Emisora ta yena e hogarnan cu 
Redo di Carnaval. -e- Ki un ver- 
guenza mas grandi pa haciredo igual 
cu ta algo bon esaki ta. -e- Y bo a 
tende cu nos Calypso King “Claudio 
Philips lo tin un calipso cu e la yega 
di gana un corona cu ne, cu pa mas 
cu ocho maat di esaki ta di un can- 
cion Frances bieu cu un biaha a yega 
di alcanza e top di e hit-paradenan di 
Francia? Y ta te na unda akinan tin 
cu ser papia di plagiat? Y con e lo 
mester devolve su corona atrobe? Y 
bo a tende cu e cantante popular di 
calypso y Roadmarch “Lord 
Cobashi” kende tur diadomingo tin 
su propio programacion di radio na 
e “Emisora Caruso Booi” e aña aki 
tambe lo aparece ariba un lista polit- 
ico? Y bo a tende cu e D.J. femenino 
di “Suerte Radio Carina” ta e D.J. 
femenino mas sexy cu tin entre nos 

emisoranan? -e- Cu un D.J. asina 
manera “Gina” e emisora “Radio 
Carina” tin un bon arma pa gana su 
enemigonan den e batalla di guerra 
den aire. -e- Y bo a tende segun 
comentarionan yega na “Revista 
Boulevard” cu e D.J. “Marcel Car- 
rion” di “Radio Carina” no ta pre- 
ocupa tocante e guerra den aire entre 
nos emisoranan, basta cu bo laga su 
persona tranquil descansa entre е 
meatballsnan? -e- Ki un soldat mas 
hambrante pa su bon apetit bo’n ta 
haya? -e- Patrick Paskel cu tanto 
exito a labora como D.J. na “Radio 
1270” a muda pa “Radio Galactica”. 
Patrick, tene cuenta cu “Radio 
Galactica” ta pertenece na un 
emisora di nivel halto y cu bo tin cu 
carga un pasenshi enorme prome cu 
bo ser acepta pa su Radio 
Oyentenan. -e- Si e guerra den aire 


o INSTALLATION & REPAIRS 










entre nos emisoranan ta duro y ta 
exigi hopi profesionalismo y clase ta 
riparable. -e- “Luis Zarraga” con- 
ocido y popular productor di “Radio 
1270” pa medio di pasonan grandi a 
bin cu un cambio drasticamente den 
su programacion radial di tur 
mainta. -e- Sintoniza “Luis Zarraga 
na “Radio 1270” y bo lo realiza su 
caliber profesional cual ta di un cal- 
iber haltisimo. -e- Durante e pro- 
gramacionnan di musica varia y 
bailable durante tur diasabra anochi 
despues di 8’or e D.J. y animador 
"Тое Hernandez” di Radio Galactica 
a score halto y a laga tur emisora 
atras. Sigur ta cu e D.J. aki a percura 
pa ariba Diasabra anochi "Radio 
Galactica ” canta victoria ariba tur 
otro emisora y tin un parti die guerra 
musical den aire gana. -e- Ki un 
persona mas talentoso! -e- Y bo ta 
na altura cu “Gina” di Suerte Carina” 
a alcanza den un solo anochi nobenta 
yamada telefonico?-e- Y ta kende e 
parlamentario ta, cu a pone un 
mucha muher estranhero y ilegal na 
Aruba, cu ta traha serca un com- 
erciante, na estado ta porfin? E 
Parlamentario aki sigur lo tin cu 
desaparece for di tereno politico. -e- 
Y bo a tende cu e motor principal di 
"Radio Carina ” Flodo Gorbachov 
awor ta actua como musico den e 
banda "Toca Malo Pasa Bon” na 
"Flor de Oriente” di “Pepi de 
Freitas” en cambio pa un tayo di 
yambo cu funchi? -e- Y bo a tende 
cu “Teatro Danza Arubano y 
Arubanita te ainda ta e orgullo dinos 
folklore? E teatro di baile aki ta per- 
tenece na “Diana Antonette”. E 

directora Bailarina aki mes tin un 
talento di un nivel halto. -e- Ta ser 
comenta cu e sabi con pa siña su 
bailadornan, con nan lo mester move 
nan curpa, pa asina forma un com- 
bersacion cu nan movemento bail- 
able cu e publico amante di baile y 
arte. -e- Y esaki pa "Diana Anton- 
ette” ta e yabi di su exito. -e- Y bo 
no por kita un persona su razon si е 
mester admira e bailarina aki pa su 
talento di baile. -e- Y bo ta na altura 
cu e “Ley pa un Aseguro General ” 
lo cubri tambe trabou di un recher- 
che pa esnan cu ta traha zwart y no 
ta paga belasting? -e- Nan nomber 
lo keda habri ariba e formularionan 
cu ningun doño no ta pagando pre- 
mie pa nan. -e- E peligro lo sinta e 
ora, cu nan lo declara nan mes sin 
trabou y nan lo haya onderstand, na 
cual Gobierno lo bira nan doño di 
trabou y nan por sigui traha den 
scondi atrobe. -e- Y mientras cu 
Gobierno no bin atras nan lo keda 
dentro di e ley y abusa di esaki. -e- 
Un di e programanan na "Radio Ca- 
rina” titula Show cu Shirley” Le Petit 
Cafe” tur diadomingo cuminzando 
11’or di mainta sigur merece un co- 
rona pa su exito. -e- Sr. Adison 
Croes productor di su propio pro- 
grama na “Voz di Aruba” ta parce cu 
no kier pone su bida musicalmente 
na peligro pa e guerra den aire entre 
e emisoranan. -e- Musica moderno 
den su programa na "Voz di Aruba” 
no ta posible. -e- Adison Croes ta 
parce di no kier deposita su cabez te 
na garganta consistiendo di 
notasnan musical moderno of den un 
programacion di radio inrespons- 
able. -e- Adison Croes ta prefera di 
keda cu su soñonan musical di ayera 
dilanti e microfonnan di "Voz di 
Aruba.” -e- “Diana Oduber ta na cas 
atrobe na :”Bon dia Aruba” y tur na 
color. -e- Oost-West-thuis best. -e- 
"Wing Donata D.J. y animador di 
"Radio Galactica” actualmente ta 
colecta tur buki, disco, of poster cu 
tin di haci cue nomber “Yudela”. -e- 
Pakico tanto collecion di Judela 
asina Wing? -e- Daar komt de bruid. 
Daar komt ....... ! -ө- Actualmente tin 
pensa na “Radio Galactica” segun 
noticia, cu nan lo bai trata na usa 
"Patrick Paskel” pa batalla contra е 
D.J. Ivo Janes” pa baha e D.J. di 
“Radio Carina” aki abou. -e- 
Guerra! -e- Fuego! -e- Parce cu 
“Radio Galactica” no kier usa su D.J. 
"Chando Colina” pa batalla contra 
“Patrick Paskel” cofho cu Chando 

Colina” tin su propio estilo y inmi- 
table den e mundo di Radio. -ө- 
"Juan Carlos Gill” D.J. di “Voz di 
Aruba” kende ta considera e emisora 
aki como su cas y un cielo ariba 
mundo lo a declara: “No ta existi 
milagro musical, pa un D.J. pro- 
fesional bo mester por sabi con pa 
kita tur clase di konopi for di otro 
den aire pa asina haci bo camirida 
den aire liber pa bo por canta victoria 
-ө- E programa mas comercial па 
Radio, ta esun cu ta bisa: “Y ta abo 
tin cu bisa mi ki cervez mi tin cu 
bebe? Heineken -e- Un programa 
comercial produci y locuta pa 
"Emile Kelkboom” di "Radio 
Kelkboom”. -e- Comentario ta hopi 
cu “Radio Caruso Воо!” lo participa 
den carnaval como mexicano y lo 
jump ariba un corrido di un di nos 
mariachinan. -e- Noticia ta circula, 
cu e Roadmarch di e emisora aki lo 
ser canta pa e Chaparita "Elvira 
Lopez”. -e- Un chuchubi cu tabata 
ariba un kadushi banda di “Radio 
Kelkboom” a fluit den nos horea, cu 
e D.J. femenino "Glenda di “Radio 
Kelkboom” mester percura pa tuma 
su presion di sanger y aleha un poco 
mas for di cushina pasina tuma su 
bida mas na serio, calma y cu amor. 
-e- Glenda talvez bo lo tin miedo di 
conseho, pero no acepta ningun in- 
vitacion cu tin algo di haber cu com- 
emento na un restaurant. -e- Un bon 
dieet ta nifica un bon humor. -e- 
Chanita D.J. Femenino di “Radio 
Kelkboom” parce cu no ta preocupa 
cue guerra entre nos emisoranan den 


aire. -e- Tur dia di un forma normal 
e ta presenta un salada musical cu 
musicanan di diferente pais. -e- Pero 
kico mas bo kier! -e- Cu Chanita tras 
di microfon tur cos ta posible. -e- Y 
bo sabi pakico “Eddy Tromp” den su 
programacion musical “Butishi di 
Alegria” no ta gusta papia? Correcto 
pa e no molestia su spiernan di su 
cara. -e- Eta un ambtenaar. -e- Y bo 
sabi kico ta e mihor regalo pa bo 
regala un ambtenaar? Correcto. Un 
deodorant consistiendo di vocht di 
sodor. 

AWOR TA INPERDONABLE РА МЇ 


"Не, Mary bo no por sinta keto? Bo 
tin nos loco caba di cana bai bin den 
cas,” Hyra e mama di Mary a bisa cu 
un tono iritante. Mary no por kita su 
pensamento cual ta dirigi ariba Jerry 
Landon. E la sera conoci cu e mucha 
homber aki na highschool, cual 
school Mary tambe ta bishitando. E 
ta sumamente popular serca e mucha 
muhernan cu ta bishitando e school 
aki. Mary mes ta un mucha muher 
normal y simpel. Y si tin un persona 
cu a sabi di roba Mary su corazon, 
anto esey sin duda ta Jerry. Ainda e 
recuerdo di e prome sunchi cu Jerry 
a pone ariba su labiosnan cora ta 
kimando ariba su lipnan. Y e pal- 
abranan cu e la murmura den su 
horea te ainda e por tende esaki 
resona. Jerry a declara su amor na su 
persona . Un declaracion cu a depos- 
ita su persona den e mundo di 
felicidad y leu for di tur dolor. Mary 
sabi, cu como muher e tin derecho 


pa brilla cu su presencia ariba e 
mundo aki. Pero su persona sa 
talvez, cu aceptando amor di e 
mucha homber aki e lo cubri su 
caminda cu sumpiña? Of su bida lo 
ser alumbra igual cu e cielo pa su 
tantisimo streanan ? Pero como cu 
Mary no por mira e futuro di su 
distino, e la acepta e amor di Jerry. 


Despues cu Mary a termina su es- 
tudio cu exito, Jerry a roga na su 
persona pa e keda spera ariba dje te 
ora cu e tambe termina su estudio. 
"Mary, bo bida ta pertenece na bo, 
pero si mi ta pidi bo e fabor pa keda 
spera ariba mi. Mi lo corona bo 
como e reina di mi bida y amor.” E 
wowonan bruin di Mary a brilla di 
felicidad y curazon. Su lucha a logra 
victoria di amor. “Jerry, mi ta stima 
bo y mi lo demostra bo esaki cu 
prueba sperando cu tur pasenshi 
ariba bo.” Despues cu nan a sunchi 


otro como despedida, Jerry a cana 
bai den un otro direccion. Jerry 
tabata tin un carson preto bisti cu un 
jacket blanco. Un combinacion cu a 
luci su personalidad. E holor di e 
aftershave ainda tabata ser sinti pa 
Mary cu su perfume un poco sterki 
di mas. Esiguiente dianan cu a sigui, 
nan dos tabata encontra cu otro cada 
vez cu esaki tabata posible. 


Dos dia despues cu Jerry tambe a 
termina su estudio cu exito, nan dos 
a subi trapi di altar pa ser bendiciona 
como un pareha casa. Un dia cusigur 
a converti nan amor den e realidad 
di amor. Mary y Jerry tabata parce 
pa hopi cu nan ta hibando un bida 
ideal cu nan dos yiunan na Philadel- 
phia. Un reenchi grandi di diamanta 
ta convence Mary e amor cu su casa 
tin pa su persona. Pero айа pasa 
Jerry a cuminza actua raro cu su 
persona. Jerry nunca no ta tin 


13 





bastante di admira e curpa cubri pa 
belleza di su señora , durante tur e 
añanan cu e tin casa cu Mary. 
Tocante esaki Mary a conta lo 
siguiente: “Su miradanan semper 
continuamente ta dirigi ariba mi 
curpa. Y esaki ta toca mi corazon, cu 
hasta mi kier drenta den amor cu 
Jerry, na unda cu ta na e momento 
ey cu nos ta den cas. Por ta den sala 
dilanti e kachel ariba sofa of hasta 
ariba tapijt. Te cu ariba un dia Jerry 
a bin cu un peticion pa mi си а resona 
un poco straña. E la confesa na mi, 
cu e tin gana di ser un peepingtom, 
ora cu mi ta desnuda mi mes pa 
cambia di paña pa bai drumi. Mi a 
hari y a pensa den mi mes, pakico no, 
si esaki por stimula su apetit pa sex 
mas ainda? Ademas nos ta casa y ta 
pertenece na otro.” 


Mary a subi e trapi y a bai pa su 
camber y a laga e porta di su camber 
un poco habri pa cumpli cu e deseo 
di su casa. Poco-poco y cu tur su 
tranquilidad ela cuminza desnuda su 
mes. E sa cu su casa ta mira scondi 
na e rand di porta cu a keda habri. 
Mary a dicidi di pone su casa mas 
den tentacion ainda. Di un forma 
pasional e la cuminza masage su 
pechonan. Despues cu pasonan ten- 
tativo Mary a bai direccion pa su 
cama y ansioso e la keda spera ariba 
su casa completamente desnudo. Un 
par di seconde despues su casa a 
aparece den camber. Mary tocante 
esaki a conta lo siguiente: "Apenas 
cu mi a cai ariba cama, cu mi casa a 
cana drenta y a cai ariba cama banda 
di mi. E la haci amor cu mi di un 
sistema cu nunca afites mi no a yega 

di experencia esey for di su persona, 
for di tur e añanan cu mi tabata casa 
cu su persona. Kere mi,” Mary a 
bisa, "mi tabata kier resona un grito 
di tanto gozo cu mi tabata tin. E 
tabata enverdad un anochi caluroso 
pa mi, cu su amor cu e la brinda mi. 
Ora cu e anochi ey cansa nos a yega 
na nos final, mi a gradici Jerry pa e 
anochi maravilloso cu e la brinda mi. 
Un anochi cu hamas den mi bida, mi 
lo yega na lubida esaki.” 


Tabata seis luna despues cu Jerry a 
regla cu su mama, cu e lo hiba su dos 
yiunan serca dje, pa asina e por tin 
un dia completo y anochi pa pasa 
feliz cu su dos yiunan. Despues cu 
Jerry a regesa atrobe na su cas, e la 
tene su señora den su braza y a dune 
un sunchi pasional ariba su 
labiosnan tan presiosa. Despues e la 
pasa man bou die blusa di su señora 
y a caricia esaki su pechonan, pon- 
iendo su señora asina den un mundo 
puro di gozo sexual. Jerry a realiza 
cu e por canta triunfo pa su pen- 
samento nobo. “Mary, bo ta di mi cu 
tur bo alma y loque ta pertenece na 
bo curpa hermoso. Pesey mi ta spera 
cu bo no lo bai nenga mi peticion, cu 
mi lo bai haci na bo persona. Pero mi 
tin gana y deseo pa bin cu algo nobo 
ariba tereno di amor den cama. Bo 
lo complace mi deseo?” Jerry car- 
iciando e cabeinan di su señora a 
puntra “Ta depende kico ta bo 
deseo,” Mary a contesta. Jerry pa un 
momento a kita su man for di 
cabeinan di su señora y a pone un 
sunchi ariba e lipnan cora y sensual 
di su señora y a bisa: “Mi tin gana di 
haci amor cu bo, na unda cu mi kier 


pa bo wowonan lo ta mara cu un 
lenso, pa asina bo no por mira nada 
loque ta pasando. Algo asina lo poni 
mi sigur den un climax halto di 
amor. E ta algo nobo, y mi tin sigur 
cu bo tambe lo tin gozo cu esaki.” Na 
cuminzamento Mary no kier a tende 
nada di loque su casa ta desea di su 
persona. "No, ті... Mi tin miedo,” 
Mary cu un miedo den su stem a 
bisa. Lagrima a cuminza aparece 
den su wowonan bunita. Jerry a 
tuma Mary den su braza y a keda 
wieg su señora cu tur su caricia y 
amor. Porfin e la logra convence su 
señora. Cu un voz temblando Mary 
a bisa lo siguiente den direccion di 
su casa: “Jerry, mi ta hura cu mi ta 
stima bo cu tur mi curpa. Pero mi tin 
cu presenta e berdad na bo persona. 
Mi ta keda di opinion si cu bo peti- 
cion ta resona hopi straña mes den 
mi oido. Pero... mita haci loque bo 
ta desea di mi. Y talvez bo tin razon, 
Jerry, podiser mi tambe tin gozo cu 
bo pensamento nobo.” Jerry a hari y 
a bisa su sefiora lo siguiente “Claro 
cu bo lo goza di esaki. Figura bo, cu 
mi ta bai haci amor cu bo, y bo no sa 
delanta ta cual di bo dos pechonan 
mi lo tuma prome den mi boca. 
Tampoco bo no por imagina nunca 
cual lo ta e siguiente lugar di bo 
curpa, na unda п 1 lo sigui pone bo 
den un climax cu mi boca y cu e 
caricianan di mi mannan.” Mary a 
yega di lesa hopi buki di novela den 
su bida, pero nunca sieno a encontra 
algo den un buki di novela ariba e 
tereno aki. 


Y asina a yega e anochi na unda 
Jerry a mara un lenso dilanti e 
wowonan sexy di Mary. “Jerry, bisa 
mi cu bo ta stima mi ainda.” E la 
tende Jerry su contesta, pero e la 
tende cu e contesta aki ta for di otro 
banda na unda cu Jerry tabata para 
dilanti e cama. Tambe Mary a sinti 
un peso ariba su curpa. Un rosea 
cayente tabata rondona su garganta. 
Pero na momento cu e la sinti e 
penetracion, e no a confia esaki mas 
y a grita: “Jerry, por fabor, yuda mi 
kita e lenso aki. Mi kier sa cu tin un 
otro homber serca mi den cama. 
Mary mes a trata cu tur su esfuerzo 
pa kita e lenso for di su wowonan. 
Ora cu porfin e la logra esaki, e la 
ripara cu no tin ningun otro homber 
den su camber. Solamente su casa 
tabata ey den presente. “No, no 
Jerry... No, mi tin sigur cu tabata tin 
un otro homber cu a goza di mi amor 


sin mi permiso. Bisa mi algo Jerry. 
No laga mi keda den duda.” Jerry a 
cuminza caricia e curpa precioso di 
su señora y a bisa:” Mary, bo por 
kere mi. Bo ta pensando algo 
totalmente imposible. Mi no ta mira 
pakico gaña bo, si bo ta e muher den 
e mundo aki cu mas mi ta stima.” 
Pero un par di dia despues Mary a 
haya e spanto di su bida, ora cu e la 
ser yama pa su amiga kende a bisa 
su persona e siguiente na telefoon: 


"Mary, mi tin sigur cu bo no ta kere 
loque mi lo bai conta bo. Pero bo 
casa a mustra mi esposo y algun otro 
amigo di su persona, un video clips 
di bo persona, na unda bo tabata den 
accion cu un otro homber ariba cama 
mientras cu bo wowonan tabata 
mara cu un lenso.” Mary a cuminza 
yora na telefoon bisando e siguiente: 
"No, no por ta. Imposible... No, 
"Mary serando e telefon a sigui yora. 
Un poco despues cu tur su odio y tur 
furioso cu por, e la bai na e oficina 
dí su casa. 


"Mary, calma bo mes un poco,” 
Jerry a bisa mientras cu e la tene man 
di su señora. Pero Mary, bo mes no 
a realiza cu bo tambe tabata den un 
gozo maravilloso mescos cu mi?” 
Mary a kita su man for di su casa y 
a grita cu tur su odio y cu lagrima 
cubriendo su wowonan den e direc- 
cion di su casa lo siguiente: “Jerry, 
bo ta un homber falso y sushi pa 
coopera pa un otro homber straña 
abusa di mi persona,” Jerry a pasa su 
mannan den su cabez y a bisa: “No 
haci coi loco y dramatico, Mary. Bo 
no a ser forsa pa haci sex cu ningun 
otro homber. Si no ta pa e hendenan 
cu a mete den nos bida, nos lo por a 
continua tranquilmente, cu e 
weganan sexual. Pero no, tin hende 
cu mester hinca nan mes den nos 
asunto priva, pa asina perhudica nos 
bida casa.” “No Jerry, no mester ta 
asina cu otro homber tambe mester 
goza di mi curpa for di mi boluntad, 
anto cu bo cooperacion. Esaki ta un 
escandalo cu pa semper di mi bida 
mi mester cana cu e mancha sushi 
aki. Anto mi tabata asina orgulloso 
pa por tin bo como mi casa. Pero no, 
bo ta un porqueria completo di un 
homber. Un homber cu ta bon pa Кар 


den pida-pida. Bo ta un porco sushi 
completo.” 


E anochi ey ora cu Jerry a yega su 
Cas, e la encontra su maletanan pafor 
di cas. E slotnan di e porta tur tabata 






cambia. Paden e no por drenta mas. 
Mary a manda un caso aden pa exigi 
su divorcio. E la ricibi $1,5 millon, 
e cas, e auto ademas tur loque tabata 
tin na propiedad. Jerry a ser prohibi 
pa mira su yiunan. Y e videonan a 
ser destrui. Un homber bieu cu 
tabata lastrando su pianan forsa y cu 
un par di diente solamente den su 
boca a bisa lo siguiente na e peri- 
odistanan. “Nunca antes den mi 
bida, pa bieu cu mi ta, mi no a tende 
nunca di un homber asina kens y 
estupido pa laga otro homber usa su 
señora. E homber ey merece pa ser 
colga na un palo, mientras cu nan 
mester hunta tur su curpa cu stropi, 
asina e vruminganan por fiesta cu su 
curpa. Kere mi,” e homber bieu a 





Sintoniza tur dia 
e emisora di tur hogar 


pa e mihor 


programacionnan radial. 


bisa mientras cu e la saca un pipa for 
di su saco, “e homber ey merece un 
morto mas cruel cu por existi. E ta 
mas un sex-maniak cu un hende 
humano.” E 

@ ¿ CONSULTA DI CORAZON 


MI A ATRAPA MI CASA CU 
OTRO MUHER 


Revista Boulevard, 


Henter mi caso a cuminza un par di 
luna atras na momento cu mi a haya 
mi casa cu e muher cu ta nos bisiña 
den camber cu otro. Mi a atrapa nan 
exactamente ora cu nan tabata com- 
pletamente den amor cu otro ariba 
mi cama. E bisiña ey tabata un 
muher cu semper mi a confía como 
un bon amiga, aunque cu semper mi 
a haya su persona un poco peligroso, 
ora cu e bin bishita nos na man di mi 
casa. Pasobra semper e ta gusta bisti 
sexy, cu hasta bo por bisa cu tin 
biaha e ta parce un di e prostitutanan 
cu ta traha den e barnan na San 
Nicolas. E día ey mi a yora cu mi no 
tabata por mas. Apenas mi tin mi 23 
aña di edad y ya mi a sera conoci cu 
e tristeza cu ta pertenece den un ma- 
trimonio. Nos tin apenas un siete 
siman casa y ya e la traiciona mi di 
un forma baho. Mi casa a puntra mi 
pa perdona su persona, cual mi a haci 
tambe. Pero ora cu mi a kere cu tur 
cos ta pertenece na pasado, un tres 
siman despues, mi a bolbe atrapa su 
persona, y e biaha aki cu un di e 
mucha muhernan cu ta traha den un 
snack-bar den nos vecindario. 
Nunca mi no por a biba pensa cu un 
bida matrimonial tin asina tanto pro- 
blema, pero ta asina ta. Atrobe mi a 
pordona mi casa, pero bou di e con- 
dicion cu e mester stop di vrij cu otro 
muher. E la priminti mi, cu awor en 
adelante e lo trata su mes como un 
homber casa decente. Un palabra cu 
a resona hopi bunita den mi horea. 
Pero un luna despues atrobe a resulta 
cu e no por sin e fruta prohibi. 


Ariba un dia mi a mira su auto para 
dilanti un di nos hotelnan. Mi а keda 
spera pa un momenteo ansioso pa 
mira ta kende ta e muher e biaha aki, 
cu ta bin interumpi su mes den mi 
bida matrimonial. Despues di a 
spera un poco, por fin e la sali y e 
tabata den compania di... su hefe di 
trabou cual ta un muher hopi joven 
y bunita cu un bon curpa! E ora mia 
bin comprende ta kico e kier meen 

cu e mester traha over-time. E 
siguiente dia mi a bolbe regresa na 
cas di mi mayornan . Pero 
sinembargo mi a realiza cu mi ta 
haciendo su falta hopi mes. Kico lo 
por ta mi conseho? Lo ta bon si mi 
bolbe regresa atrobe na su lado, pa 
trata na confence mi casa cuanto mi 
ta stima su persona? 

409.00 
S.P. е ДА o 7» 
Mi contesta ta: laga e homber ey pa 
su cuenta. E no tin valor pa bo 
purba un vez mas atrobe na su lado. 
Bo a haci bo mihor posibilidad caba 
pa convence cuanto bo ta stima y 
adora su persona. Pero si cada vez 
e tin cu engaña bo, pa causa di un 
figura cu ta bisti un shimis, anto su 
persona no por ser cualifica pa un 
bida matrimonial. Laga e homber ey 
dwal pa su cuenta unda cu e kier 
como un soltero. Trata pa haya bo 
divorcio mas liher cu ta posible. Mas 
corto bo sufrimento ta, mas mihor 
esaki lo ta pa bo persona. 


MI CASA TA OBLIGA MI PA 
ALGO IMPOSIBLE 


Revista Boulevard. 


Mi a keda hopi contento di por a 
ricibi “Revista Boulevard” cu a ser 
manda pa mi for di Aruba na 
Hulanda. Mi tin varios aña caba cu 
mi ta bibando na Hulanda. Aunque 
cu mi ta leuw for di mi dushi Isla 
Aruba, mi corazon semper lo keda 
pertenece na Aruba. Mi tin dos aña 
caba cu mi a casa cu un Belgicano 
cu ta biba na Hulanda. Nos a casa pa 
puro amor. Mi Casa tin 37 aña di 
edad y e tin un bon trabou mes como 
salesman serca un firma hopi popu- 
lar mes den Europa completo. 


Nos tabata tin casi dos aña casa, ora 
cu ariba un día e la invita un di su 
mihor amigonan pa bin come serca 
nos. Nos tabata tin un anochi agrad- 
able y nos a bebe hopi mes e anochi 
ey. Mi a keda sin por a pronuncia 
palabra, ora cu mi casa, a participa 
na mi, cu su amigo tambe lo keda 
drumi serca nos ariba e mesun cama. 
Pero mi tabata mucho domina pa 

alcohol pa mi por a reacciona contra 
esaki. Tampoco tocante e weganan 
sexual cu mi a pasa aden den cama, 
mi no por recorda nada mas di esaki. 
Pero despues mi casa cada vez cu 
por e tabata invita su amigo serca 
nos, y e tabata haya algo fantastico 
ora cu su amigo segun 
reglamentonan di amor ta hinca mi 
den pasion. Mi no sa kico mas pa 
haci. Mi no tin sanger Europeo den 
mi curpa, y aunque cu mi a complace 
mi casa caba na mas cu un ocasion, 
mi ta cuminza haya vies di mi mes. 
Pero kico mi lo mester haci awor? 
KR v% өм Ө © 
v ө Y 

Си sorto di weganan sexual asina ta 
tuma lugar na otro paisnan grandi 
den un bida matrimonial ta algo 
popularmente conoci. Pero esaki ta 
algo cu sigur ningun ser humano cu 
ta casa lo acepta na Aruba. Eta algo 
enverdad baho, pa bo casa den cual 
bo a deposita bo confianza y amor 
ta duna otro homber e oportunidad 
sagrado pa disfruta di bo curpa. Bo 
mester tin e curashi necesario como 
un Arubiana, pa pone su persona na 
altura, cu algo asina no por sigi 
mas. Y cu bo no ta permiti mas pa su 
amigo bin bo cas. E lo mester escohe 
e ora ey, sigui cu loque cu e kier cu 
su amigo, of un divorcio. Si en- 
verdad e ta stima bo, e lo tuma un 
decision un vez. Na mundo tin varios 
homber casa, cu ta goza sex- 
ualmente pa mira con otro homber 
ta haci amor cu nan señora. Esaki ta 
algo cu ta pertenece na nan bida 
sexual pa nan por satisface nan mes 
sexualmente. Lastima cu bo boca 
tabata na candal cu bo a dura asina 
tempo pa laga un protesta resona. 
Pero mi mihor conseho ta, ya cu bo 
persona no ta pertenece na sorto di 
hendenan asina, aunque cu ya bo a 
permiti bo casa esaki algun vez, 
pero no kier cumpli cu esaki mas, pa 
no bai contra bo deseo. Laga e 
porqueria di e homber ey mas 
pronto cu ta posible. Bo no tin nada 
di haci cu tipo di sexnan baho asina 
como un señora Arubiana.W 

YUDA MI 
Revista Boulevard, 


Mi ta un mucha muher teenage y 
ainda gozando di mi libertad. E 
mensahenan cu a ser duna na radio 
y tambe den bo revista, pa mester 
percura pa tin safe sex, mi ta com- 
prende cu condom mester ser usa. 
Tambe mi ta comprende cu ora bo 
haya Aids cu bo ta den peligro di 
morto. Pero awor na radio nan a bisa 
pa cana cu un condom den bo tas. 
Pero mi ta puntra mi mes, cu no ta 
un verguenza pa un mucha muher 
haci esaki? Tambe mi tin verguenza 
y miedo pa conta, cu enverdad mi no 
sa con pa haci uso dí esaki. Mi tin 
apenas un mucha homber vast y nos 
dos ta stima otro hopi mes. Pero ta 
mi persona mester bisti e mucha 
homber e condom of ta e mes mester 
haci esaki? Esaki mi tin gana di haya 
sabi pa ta na altura kico mi mester 
haci. Y ta con mi por haya sabi con 
pa bisti mi mucha homber e con- 
dom? Revista Boulevard por tin un 


Halto na e cielo blauw scur e 
streanan conhuntamente cu e luna ta 
forma e belleza di e anochi. Aunque 
cu e ta formando un panorama 
romantico, pa Carla esaki no tin 
ningun nificacion. Su persona ta 
sinti su mes un poco desespera y su 
corazon ta resona for di ritmo. 
Lagrimanan grandi tabata cubri su 
cara domina pa tristeza y odio. Su 
persona tambe ta conta entre e 
doscien milnan victimanan di e robo 
millonario cu a ser registra na Santa 
Fe de Bogota - Colombia. E robo di 
siglo. Un anochi prome, ainda Carla 
tabata sinti su mes feliz cu e tin algo 
warda den seguridad pa mayan ora 
cu e bira mas di edad. Ayera ainda 
ora cu e la bai drumi e tabata rico y 
pa su mayan ya e tabata pertenece na 
esnan pober. 


Carla ta igual cu un persona cu a ser 
deposita den un poz di pena sin 
fondo. Un poz cubri cu tristeza sin 
salida. Su amigonan tabata tratando 
envano pa consola Carla. Pero Carla 
cu su razon no por ser consola. E no 


| kier acepta ningun cariño contra 
locual e la perde na fortuna. Cu 


lagrimanan na su cara cual cada gota 
ta 1gual cu perlanan di tristeza e la 


conseho cu por sirbi como yudanza 
pa mi? 


@ 
@ 

No ta importa cual di boso dos lo 
mester haci esaki. Pero hecho ta, cu 
e mester ser usa Si bo kier keda liber 
di Aids. Pero den bo carta bo no a 
scirbi si bo persona ya ta tin con- 
tacto sexual cu bo partner, of cu un 
otro mucha homber prome cu bo a 
sera conoci cu e mucha homber cu 
bo tin awor. Pasobra si ta asina, 


* ато bo mucha homber tambe ta 


corre e risico na bo man. Y mihor 
cana cu un condom den bo tas, si ya 
bo sa cu bo ta bai tene contacto 
sexual, cu bo no haci esaki. Bo no 
mester tene ningun sorto di ver- 
guenza. Pasobra bo tin cu tene na 
cuenta, cu si bo mucha homber 
talvez no tin un condom cu su per- 
sona, е ora bo persona si tin un. 
Awendia sex no ta un placer mas, si 
bo no tin e seguridad cu bo partner 


bisa lo siguiente: “Mihor ta den un 
meya mi a warda mi joyanan. Pero 
no, mi mester a bai tras di con- 
sehonan di otronan pa warda mi 
joyanan y placanan den e caha di 
seguridad di Agraria-Bogota. Pero 
mi a keda decepciona, pasobra ni 
eynan, nan no tabata conta den 
seguridad pa e ladronnan. E 
seguridad cu tanto nan tabata com- 
enta a resulta encontrario. Mia perde 
tur mi propiedadnan costoso.” Hopi 
ta esnan cu a sabi sacrifica nan pro- 
piedadnan cu tur nan esfuerzonan 


durante temponan largo pa esaki 


despues bin resulta den un fracaso 
completo. E bandidonan den un 
tempo corto a percura pa tur nan 
propiedadnan di tanto valor cai den 
nan poder ilegalmente. Ta ser 
calcula cu por lo menos nan lo a roba 
60 millon di pesos na joyas y placa 
colombiano. E victimanan di e robo 
millonario aki nunca por a biba y 
imagina nan mes, cu nan riqueza lo 
ser destrui por completo. Pero e 
bandidonan a demostra cu nan ta 
maestro ariba tereno di ladronicia. 
Mientras cu nan ta comiendo awor 
di e mihor cu por, y por hiba un bida 
tranquilo te na nan morto, nan 


ta safe for di aids. Haci amor cu 
seguridad, usa semper un condom. 
Aids ta mata. Mi ta conseha bo, pa 
tene contacto cu Comimision Nacio- 
nal pa prevenshon di aids Aruba. 
Prome cu bo haci esaki, scirbi cada 
pregunta cu bo kier haci. Nan por 
yuda bo pa medio do contesta of un 
folder cu ilustracion con pa usa of 
bisti bo mucha homber un condom. 
Si bo mes sa con pa haci esaki, anto 
bo tin e seguridad cu bo no lo ser 
engaña cu e mucha homber tin un 
condom bisti si of no. E number di 
telefon di e comision di aids ta en- 
contrable den bo revista "Boule- 
vard". No tene miedo pa haci 
pregunta. Haci e pregunta den bo 
idioma, sea di un sistema grof of na 
un manera decente. E importante ta, 
cubo mester por splica loque bo kier 
y por comprende loque nan informa 
bo. Pasobra enverdad aids ta un 
peligro grandi y bo mester ta bon na 
altura di varios punto pa bo ta safe 
di Aids. No lubida, Aids ta mata. @ 







victimanan lo tin cu bai lucha ainda 
pa mira con nan por enfrenta e bida, 
awor cu nan tambe ta pertenece na e 
pobernan. 


Tur esaki a principia ora cu cuatro 
luna pasa, doña Aseneth Loaira a 
bende su negoshi - un cafeteria - 
situa den e pleno esquina di e caya 
15 cu ta bai contra cu caya 8A, na un 
distancia di e oficina principal di “La 
Caja Agraria, na momento cu esaki 
a ser cumpra pa un homber den su 
cincuenta aña mas o menos calcula 
y un muher di e mesun edad. Ningun 
hende na e momento ey por a biba 
soña Of imagina nan mes cu pronto 
e tumamento di cafetaria aki lo de- 
posita nan den un pobreza y cu nan 
lo drenta den historia di Colombia 
conhuntamente cu e bandidonan. 
Ladronnan cu no conoce compacion 
y tampoco sodor di otro. Pa nan un 
robo exitoso tin mas valor cu e can- 
tidad di personanan cu nan lo depos- 
ita den un sufrimento acompaña pa 
lagrimanan cayente. E cafeteria ey ta 
conoci pa su empanados, chorizos, 
hamburger y arepas. Un suma di 16 
millones di pesos a ser ofreci na 
doña Aseneth Loaiza. E señora aki 
no a duda mucho pa acepta e ofrecio 

aki duna па su persona, kende na 
momento di e bende tabata luci di 
elegancia. Despues cu Doña As- 
eneth Loaiza a forma e bende, e la 
despedi di e caballeronan. E la coi su 
tas y a cana bai pa e porta. Na salida 
un ves mas e la bira su cara atras y a 
keda mira na su propiedadnan cu 
awor ta pertenece na otro mannan. 
"Во ta mustra hopi bon mes pa bo 
edad,” un di e hombernan ainda a 
bisa den su direccion. E ex-pro- 
pietario dí e cafetería cu un contesta 
cariñoso a bisa ainda prome cu e la 
sali afor lo siguiente: “Hopi danki 
pa bo complimento. Mi ta desea 
boso tur clase di exito cu e cafetaria 
y cu pronto e lo pone boso den top 
di riqueza.” Un hari a bolbe aparece 
ariba su cara mientras cu su 
wenkbrauwnan amusantemente a 
bai halto. “Bon,” e la bisa pa ultimo 
vez, "awor Si mi tin cu bai. Pero mi 
ta contento mes di por a laga mi 
negoshi den mannan di personanan 
cu conoce kico ta bon humor. E 
clientenan sigur lo sinti nan mes or- 
gulloso cu boso presencia como e 
propietarianan.” Dona Aseneth 
Loaiza a hala un rosea profundo pa 
despues dal e porta sera su tras. E 
porta cual pronto lo duna entrada na 
e bandidonan pa pone Bogota un 
vez mas atrobe den e buki di es- 
candalo. Un escandalo cual lo per- 
cura pa un cantidad di miseria nobo 
na Colombia. 


E clientenan a keda desapunta cu e 
propietarionan nobo di e cafeteria. 
No tin un señora cariñoso mas tras 
di e toonbank. Pero un muher sin 
gracia y leuw for di bon humor. Bo 
por compara e muher aki como un 
haraña brabo den su cas. E muher ey 
no ta haci nada mas, cu solamente 
dedica su mes pa bende biña y ciga- 
ria. Y esnan cu kier usa e baño di e 
cafeteria, e tin tur sorto dí excusa pa 
no laga ningun hende haci uso di 
esaki. Pero loque ningun hende no 
por a sospecha, cu tras di e 
murayanan di e baño di e cafeteria, 
nan tabata construyendo den scondi 
un tunel di casi cuatro metro di pro- 
fundidad y di binti un pia largo. E 
tunel cu lo bai forma e caminda pa e 
cahananan di seguridad, na unda ta 
pertenece mas o menos dos mil y 
cinco cien caha di seguridad y mas 
23 cahita. E cahanan di seguridad 
enverdad ta bon deposita den 
seguridad, pero pa ladronnan pro- 
fesional esaki ta cuestion di un 

bofon. Pa nan seguridad no ta existi. 
Den ladronicia nada no ta imposible 
pa nan. Solamente na e momento ey 
e ladronnan conoce sacrificio y 
sodornan inhusto, locual ta forma 
nan energia, pa mayan nan tin nan 
futuro segura sin corda ariba esnan 
cu nan lo deposita den amargura. 


Pronto e ladronnan aki lo percura pa 
e escandalo di robo mas grandi cu 
Colombia conoce lo alcanza casi 
delaster un medionan di prensa 
mundialmente. Un robo cu esnan cu 
tin e encargo pa produci pelicula, 
pronto lo percura pa un pelicula di e 
robo millonario aki ser filma. Erobo 
di siglo. Un robo cu lo percura pa tur 
hende pensa dos vez prome cu nan 
deposita nan joyasnan den un fuente 
di seguridad. A tuma e bandidonan 
cuatro luna di trabou, den cual segun 
autoridadnan policial, nan mester a 
traha e tunel aki cu cooperacion di 
un ingeniero. Un maestro cu mester 
por tin conocemento di e edificio aki 
na unda e ta funciona. Esaki ta pone 
un y tur pensa den direccion, cu mes- 
ter tin algun empleado cu mester a 
yega di traha na e institucion 
financiera aki, pa nan por a logra e 
robo millonario di siglo cu asina 
tanto exito. Un exito pa e 
bandidonan por fiesta y e victimanan 
por yora nan fracaso pa eternidad. 


E construcction di e tunel pa e 
bandidonan tabata perfecto. No ta 
tin filtracion di awa, tampoco nan no 
a kibra ningun kabel di telefon. Den 
e tunel e bandidonan ta tin luz y 
suficiente ventilacion. Hasta ox- 





igino nan a usa. Tambe nan ta tin 
mascarilias especial pa nan por a 
permanece durante tanto tempo bou 
di terra. Nan a traha cu asina tanto 
cuidou, cu nan a usa un dia com- 
pleto, pa nan por a kibra un lata di e 
acero cu tabata proteha e tapadera di 
e concreto. Ta pa е motibo aki, ta te 
den oranan di marduga nan por a 
logra penetra den e edificio, na cual 
nan a haci uso di un patecabra. Nan 
sonrisa por tabata algo fatal, pero 
nan a logra nan meta como 
bandidonan profesional.Pa e 
sistema magistral cu e robo a ser 
cometi, ta ser pensa cu nan lo a traha 
solamente den oranan di anochi, na 

momento cu ni e barbero cu ta keda 
otro banda di e edificio, tampoco e 
empleadonan di e negoshinan den 
cercano no tabata presente den nan 
negoshi. Ta te pa su mayan diamars 
nan a bin descubri e robo millonario 
comete. E empleadonan no por a 
kere nan mes di loque nan tabata 
observa. E caha di seguridad di un 
nivel halto tabata completamente 
bashi. Algun joyas y placa cu e 
ladronnan no por a hiba tabata tira 
abou na suelo. Tambe nan a encontra 
algun herrementonan cu a ser usa pa 
e ladronnan y un telefon in- 
alambrico, cu cual nan por a 
mantene comunicacion cu nan 
compañeronan cu tabata vigila for di 
e cafeteria.Tan pronto cu e noticia 
aki a alcanza prensa, un multitud 
grandi di hende a aserca e edificio. 
Entre nan un cantidad grandi di 
clientenan kendenan ansiosamente 
kier a haya e informacion correcto, 
kico a para di nan propiedadnan 
warda den e cahanan di seguridad? 
Un seguridad cu a falla 
barbaramente. © 


Na momento cu e directivanan di e 
instucion a saca dos comunicado di 
prensa, pa duna di conoce, e 
numbernan di e cahanan di 
seguridad cu a ser afecta, e emocion 
ansioso cu tabata reinando pafor die 
edificio, a cambia den gritonan 
sclamando compaña pa un cantidad 
di yoramento. 

Hasta un señora a desmaya ora cu e 


la tende cu tur loque e la spaar du- 
rante su bida a desaparece pa sem- 
per. Un otro homber, propietario di 
un joyeria, a pone man na su cabez 
y a bisa: "Аі mi mama, awor si mi ta 
tur desespera cu por tin, pasobra nan 
a horta mas cu 300 millones na joyas 
y valor cualnan ta pertenece na mi 
clientenan. Awor ta con mi mester 
bai duna cuenta na nan?” 





3er ANIVERSARIO 
GABINETE ODUBER 


Gabinete Oduber kier a gradici 
un y tur си a coopera durante е 


ultimo 3 añanan di su gobernacion. 


Gracias na boso colaboracion, 
esfuerso y sosten nos por a realisa tur 
e logronan na bienestar di nos Pueblo. 


PUEBLO, MASHA DANKI! 


GABINETE ODUBER 





HUMOR 

PA PROTEHA 

BO SALUD CU 
“LOS WOIS WOIS” 

Н oe gy 
¡ E cuminda akinan ta di bleki, | | \ 


pero nan servicio ta unico; * 


“Mi no ta baila cu bo, 
mientras cu bo no feita. 
— e bigote ey! | 


_ JOONCHI'S SUPERMERCADO 


* Awor mas Barata 

* Full Full gestock 

* Carniceria: Carni y Beleg Fresco Corta Bo Dilanti 
* Pan Dushi - Koeki - Drigidek - Bolo - Quesillo 

* Тог marca di cervez - Rum - Whisky - Refresco 

* Liquornan di mihor calidad tur surtido full stock 

* Tur Fruta y Verdura dushi y fresco tur dia. 


Nos lo aprecia bo bishita, nos ta habri tur dia Sor - 12'or/2:30 - Tor 
Diadomingo habri for di 9ог - Tor 


pu o dera Tel: 28662 Macuarima - Sta. Cruz. 

